

**DESENVOLVEMENTO DAS COMPETENCIAS DENDE A ÁREA DE 2ª LINGUA ESTRANXEIRA ALEMÁN DE 3ºESO**

**3º TRIMESTRE E AVALIACIÓN ORDINARIA Curso 2019-2020**

PABLO LORES UHÍA

**ÍNDICE**

**1. ESTÁNDARES DE APRENDIZAXE E COMPETENCIAS IMPRESCINDIBLES**

**2. AVALIACIÓN E CUALIFICACIÓN**

**3. METODOLOXÍA E ACTIVIDADES DO 3º TRIMESTRE**

**4. INFORMACIÓN E PUBLICIDADE**

**1. ESTÁNDARES DE APRENDIZAXE E COMPETENCIAS IMPRESCINDIBLES**

|  |  |
| --- | --- |
| CRITERIOS DE AVALIACIÓN | ESTÁNDARES DE APRENDIZAXE |
| B1.1. Coñecer e saber aplicar as estratexias máis adecuadas para a comprensión do sentido xeral, os puntos principais ou a información máis importante do texto. | SLEB1.1. Nas actividades de aula, persevera no seu proceso de compresión, axustándoo ás necesidades da tarefa (de comprensión global, lectiva ou detallada) e mellorándoo, de ser o caso: saca conclusións sobre a actitude do falante e sobre o contido baseándose na entoación e na velocidade da fala; deduce intencións a partir do volume da voz do falante; fai anticipacións do que segue (palabra, frase, resposta, etc.), e infire o que non se comprende e o que non se coñece mediante os propios coñecementos e as experiencias noutras linguas. |
| B1.2. Identificar o sentido xeral, os puntos principais e a información máis importante en textos orais breves e ben estruturados, transmitidos de viva voz ou por medios técnicos e articulados a velocidade lenta, nun rexistro formal, informal ou neutro, e que versen sobre asuntos habituais en situacións cotiás ou sobre aspectos concretos de temas xerais ou do propio campo de interese nos ámbitos persoal, público e educativo, sempre que as condicións acústicas non distorsionen a mensaxe e se poida volver escoitar o dito. | SLEB1.2. Capta a información máis importante de indicacións, anuncios, mensaxes e comunicados breves e articulados de maneira lenta e clara, sempre que as condicións acústicas sexan boas e o son non estea distorsionado. |
| B1.3. Comprender instrucións moi básicas pronunciadas lenta e claramente, e seguir indicacións sinxelas e breves. | SLEB1.3. Entende os puntos principais do que se lle di en transaccións e xestións cotiás e estruturadas (por exemplo, en hoteis, tendas, albergues, restaurantes, espazos de lecer ou centros docentes) nas que se utilicen frases feitas e estruturas sinxelas e previamente traballadas sobre datos persoais, horarios, prezos, números e preguntas sinxelas, e que se desenvolvan con lentitude e boa articulación. |
| B1.4. Comprender transaccións moi básicas de bens e servizos elementais na vida cotiá, transmitidas de viva voz ou por medios técnicos, e moi ben articuladas e lentamente, sempre que as condicións acústicas sexan boas e se se poden escoitar máis dunha vez. | SLEB1.4. Comprende, nunha conversa informal na que participa, descricións, narracións e opinións formulados en termos sinxelos sobre asuntos prácticos da vida diaria e sobre aspectos xerais de temas do seu interese, cando se lle fala con claridade, amodo e directamente, e se a persoa interlocutora está disposta a repetir ou reformular o dito. |
| B1.5. Comprender o sentido xeral e a información específica predicible de conversas básicas sobre temas cotiáns que se desenvolvan na súa presenza, nas que se describan, de xeito moi breve e sinxelo, persoas, lugares e obxectos, e se narren acontecementos elementais, sempre que poida solicitar que se repita o dito. | SLEB1.5. Comprende, nunha conversa formal na que participa (por exemplo, nun centro docente), preguntas sinxelas sobre asuntos persoais ou educativos (datos persoais, intereses, preferencias e gustos persoais, etc.), sempre que poida pedir que se lle repita, aclare ou elabore algo do que se lle dixo. |
| B1.6. Seguir un texto breve articulado con claridade e pausadamente, no que se utilicen expresións sinxelas e habituais previamente traballadas e referidas a temas moi coñecidos dos ámbitos persoal e educativo (datos persoais, gustos e hábitos, materias que cursa, etc.), adecuado ao seu nivel escolar, actuando, de ser o caso, como mediación lingüística. | SLEB1.6. Identifica as ideas principais de programas de televisión e de presentacións moi sinxelas e ben estruturadas sobre asuntos cotiáns predicibles ou do seu interese, previamente traballados, articulados con lentitude e claridade (por exemplo, noticias ou reportaxes breves), cando as imaxes constitúen grande parte da mensaxe. |
| B2.1. Pronunciar de maneira intelixible, aínda que se cometan erros de pronuncia polos que as persoas interlocutoras teñan que solicitar repeticións para entender a mensaxe. | SLEB2.1. Fai presentacións breves e ensaiadas, seguindo un guión escrito, sobre aspectos concretos de temas xerais ou relacionados con aspectos básicos dos seus estudos, e responde a preguntas breves e sinxelas de oíntes sobre o contido destas se se articulan clara e lentamente. |
| B2.2. Coñecer e saber aplicar as estratexias máis adecuadas para producir textos orais monolóxicos ou dialóxicos breves e de estrutura moi simple e clara, utilizando, entre outros, procedementos como a adaptación da mensaxe aos recursos dos que se dispón, ou a reformulación ou explicación de elementos. | SLEB2.2. Desenvólvese coa eficacia suficiente en xestións e transaccións cotiás, como son as viaxes, o aloxamento, o transporte, as compras e o lecer (horarios, datas, prezos, actividades, etc.), seguindo normas de cortesía básicas (saúdo e tratamento), facéndose comprender aínda que a persoa interlocutora necesite que se lle repita ou repetir o dito. |
| B2.3. Intercambiar de xeito intelixible información sobre transaccións e xestións cotiás moi elementais, usando un repertorio básico de palabras e frases simples memorizadas, e facéndose comprender aínda que a persoa interlocutora necesite que se repita ou repetir o dito. | SLEB2.3. Participa en conversas informais breves, cara a cara ou por teléfono, ou por outros medios técnicos, nas que establece contacto social, se intercambia información e se expresan opinións de xeito sinxelo e breve, se fan invitacións e ofrecementos, se piden e se ofrecen cousas, se piden e se dan indicacións ou instrucións, ou se discuten os pasos que hai que seguir para realizar unha actividade conxunta, expresando o acordo ou o desacordo de xeito moi básico. |
| B2.4. Interactuar de xeito simple en intercambios claramente estruturados, utilizando fórmulas ou xestos simples para tomar ou manter a quenda de palabra, aínda que poidan darse desaxustes na adaptación ao interlocutor. | SLEB2.4. Desenvólvese de maneira simple nunha conversa formal ou entrevista (por exemplo, para realizar un curso de verán), achegando a información necesaria, expresando de maneira sinxela as súas opinións sobre temas habituais, e reaccionando de forma simple ante comentarios formulados de maneira lenta e clara, sempre que poida pedir que se lle repitan os puntos clave se o necesita. |
| B3.1. Utilizar estratexias de lectura (recursos ás imaxes, a títulos e outras informacións visuais, aos coñecementos previos sobre o tema ou a situación de comunicación, e aos transferidos desde as linguas que coñece), identificando a información máis importante e deducindo o significado de palabras e expresións non coñecidas polo contexto e mediante os coñecementos e as experiencias noutras linguas. | SLEB3.1. Capta o sentido xeral e algúns detalles importantes de textos xornalísticos moi breves en calquera soporte e sobre temas xerais ou do seu interese e moi coñecidos, se os números, os nomes, as ilustracións e os títulos constitúen gran parte da mensaxe. |
| B3.2. Seguir instrucións e consignas básicas e comprender avisos, obrigas e prohibicións moi básicas e predicibles, traballadas previamente, referidas a necesidades inmediatas, de estrutura moi sinxela e con apoio visual. | SLEB3.2. Identifica, con axuda da imaxe, instrucións xerais breves e sinxelas de funcionamento e manexo de aparellos de uso cotián (por exemplo, unha máquina expendedora), así como instrucións sinxelas para a realización de actividades e normas de seguridade básicas (por exemplo, nun centro docente). |
| B3.3. Comprender información relevante e previsible en textos informativos ou narrativos breves, moi sinxelos e ben estruturados, relativos a experiencias e a coñecementos propios da súa idade. | SLEB3.3. Comprende correspondencia persoal sinxela en calquera formato na que se fala de si mesmo/a; se describen persoas, obxectos, lugares e actividades; se narran acontecementos pasados, e se expresan de maneira sinxela sentimentos e desexos, plans e opinións sobre temas xerais, coñecidos ou do seu interese. |
| B4.2. Completar documentos moi básicos nos que se solicite información persoal. | SLEB4.2. Completa un cuestionario sinxelo con información persoal básica e relativa aos seus intereses ou ás súas afeccións (por exemplo, para asociarse a un club internacional de xente nova) |
| B5.1. Discriminar patróns sonoros, acentuais, rítmicos e de entoación de uso máis básico, recoñecendo o seu significados evidente, e pronunciar e entoar con razoable comprensibilidade, aínda que teña que repetir varias veces para se facer entender. | SLEB5.1. Produce con suficiente intelixibilidade léxico e estruturas moi básicas, e trazos fonéticos que distinguen fonemas (nasalización, sonorización, etc.) e persevera no uso de patróns moi básicos de ritmo, entoación e acentuación de palabras e frases. |
| B5.2. Recoñecer e utilizar as convencións ortográficas, tipográficas e de puntuación, con corrección suficiente para o seu nivel escolar. | SLEB5.2. Utiliza adecuadamente as convencións orais e escritas básicas propias da lingua estranxeira no desenvolvemento do proceso comunicativo oral e escrito (saúdos, despedidas, fórmulas moi básicas de tratamento, etc.), e amosa respecto polas diferenzas culturais que poidan existir. |
| B5.5. Participar en proxectos (elaboración de materiais multimedia, folletos, carteis, recensión de libros e películas, etc.) nos que se utilicen varias linguas, tanto curriculares como outras presentes no centro docente, relacionados cos elementos transversais, evitando estereotipos lingüísticos ou culturais. | SLEB5.4. Participa en proxectos (elaboración de materiais multimedia, folletos, carteis, recensión de libros e películas, obras de teatro, etc.) nos que se utilizan varias linguas e relacionados cos elementos transversais, evitando estereotipos lingüísticos ou culturais, e valora as competencias que posúe como persoa plurilingüe. |

**2. AVALIACIÓN E CUALIFICACIÓN**

Co fin de materializar os anteriores criterios, empregaranse unha serie de procedementos de avaliación, sempre adaptables e modificables en función das necesidades de cada unidade didáctica e do grupo:

* **Avaliación ou diagnose inicial.** Realizarase, por unha banda, no comezo do curso

escolar (que poderemos levar a cabo, por exemplo, mediante un breve cuestionario, os chamados “remuíños de ideas” ou un inicial exercicio de interpretación), sairán á luz os coñecementos, gustos e capacidades con que conta o alumnado desde os cursos precedentes (a consulta de informes e opinións previos do/da titor/a, do Dpto. de Orientación ou doutros/as profesores/as de Alemán en cursos anteriores, entre outros, será decisiva para este particular); de se-lo caso, a programación adaptarase ó nivel formativo real dos/das alumnos/as, tratando de neutraliza-las carencias máis rechamantes.

* **Avaliación formativa ou procesual.** Servirá preferentemente para face-lo seguimento de obxectivos actitudinais e procedementais, e tamén para detectar como van evolucionando os coñecementos do alumnado durante o proceso de ensino-aprendizaxe. Os resultados da avaliación formativa serán útiles ademais para realizar algún axuste didáctico ou para aplicar algunha medida de atención á diversidade. Asegurarei este control do proceso de aprendizaxe a través de actuacións cotiás como a observación sistemática (realización axeitada das actividades, comportamento e actitudes cos/coas compañeiros/as e cara a materia, participación voluntaria, etc.), a revisión dos cadernos, a realización de debates, etc.
* **Avaliación final ou sumativa.** Grazas a ela comprobarei o grao de consecución dos obxectivos previstos para unha determinada secuencia de contidos, un grupo de secuencias ou mesmo un período formativo completo, e poderei ver tamén a evolución de cada alumno/a desde o seu inicio. Respecto dos contidos conceptuais e procedementais, faranse probas obxectivas periódicas (orais ou escritas), ben de resposta concreta e directa, ben para desenvolver un tema ou ben de selección diversa.

En base a isto, establécese:

|  |  |  |
| --- | --- | --- |
| **Avaliación** | **Instrumentos de avaliación** | |
| **1º e 2º Avaliación** | • Ferramentas de avaliación do traballo competencial  • Probas de avaliación escritas  • Evidencias dos estándares de aprendizaxe | **Porcentaxe na cualificación** |
| 5% |
| 90% |
| 5% |
| **Cualificación total** | **100%** |
| **3º Avaliación** | **Procedemento:** Valoración telemática a partir das actividades desenvolvidas neste período, tendo sempre carácter positivo de forma que favoreza ao alumno/a.\* | |
| **Instrumentos:**  • Ferramentas de avaliación do traballo competencial  • Probas de avaliación mediante formularios online  • Evidencias dos estándares de aprendizaxe | |
| **AVALIACIÓN ORDINARIA**  **Cualificación final** | A cualificación final do curso adaptarase as aprendizaxes desenvolvidas durante os  primeiros trimestres do curso e os estándares e competencias imprescindibles anteriormente mencionados. Tal que así, obterase mediante a media da 1º e 2º avaliación e, segundo a valoración da 3º avaliación, poderase unicamente ampliar a puntuación final. | |
| **PROBA EXTRAORDINARIA DE SETEMBRO** | Entrega de boletíns de repaso coa materia pendente (10% da nota final) e probar escrita (se as circunstancias o permiten) ou telemática (90% da nota fina). | |
| **ALUMNADO CON MATERIA PENDENTE** | **Criterios de avaliación:**   * Comprende o concepto de conxugación verbal en alemán, as súas coincidencias coa nosa lingua e pode conxugar os verbos en presente con certa soltura. * Pode establecer con compañeiros ou co mestre diálogos básicos que representen interacións da vida diaria. * Comprende e usa axeitadamente os diferentes xéneros das palabras en lingua alemá. * Pode entender diálogos simples que reproducen situacións da vida diaria (saúdos, despedidas, presentacións de persoas) así como reproducilos. * Comprende as formas orais básicas de comunicación en lingua alemá (saúdos, despedidas, presentacións e descricións de persoas ou lugares...) e as pode reproducir con certo éxito. * Domina con soltura o uso do imperativo e pode aplicalos en oracións que reproducen situacións da vida cotián (peticións e ordes) * Pode reproducir o sistema numérico en alemá, incluíndo números cardinais (sin límite) así como ordinais para ser usados en datas e establecer xerarquías. * Entende o uso dalgúns casos da lingua alemá (Nominativ, Akkusativ e Dativ) e a súa relación coas funcións sintácticas en lingua castelá e pode construír oracións aplicando estes coñecementos. * Recoñece os distintos artigos e pronomes en lingua alemá e pode usalos en distintos tipos de oracións (afirmativas, negativas e interrogativas), intercambiándoos se a situación o require. * Pode comprender textos de certo nivel e responder en alemán a preguntas sinxelas sobre os mesmos. * Comprende e domina o uso do caso Akkusativ para expresar movemento e dirección, así como das distintas preposicións que o acompañan nesta función. * É quen de traducir á lingua alemá oracións simples en lingua castelá e viceversa. | |
| **Criterios de cualificación:**  A nota provirá da media de dúas probas escritas. A primeira delas xa foi realizada antes da suspensión das clases presenciais, e a segunda realizarase de forma telemática.  No relativo ás probas escritas, a cualificación final terá en conta, ademais do nivel de dominio dos contidos, tódolos aspectos de presentación (limpeza, claridade, flexibilidade, etc).  No caso de que o alumno non poida realizar a segunda proba de ningunha das dúas maneiras posibles, terá que entregar un traballo que conteña de forma xeral a maioría dos criterios de avaliación expostos anteriormente. | |
| **Procedementos e instrumentos de avaliación:**   * Dous exames prácticos (un xa realizado) de 8 preguntas cada un e que inclúen aspectos relativos á lingua e gramática xermanas. * Traballo relativo aos contidos dados con preguntas prácticas (no caso de non poder realizar o segundo exame polos motivos antes mencionados: carecer de medios telemáticos para a súa realización o que aseguren unha proba xusta). | |

**\*Aplicaráselle o disposto no punto 7.3 das Instrucións da Dirección Xeral de Educación, Formación Profesional e Innovación Educativa para o**

**desenvolvemento do 3º trimestre do curso 2019-20 (con data do 27 de abril de 2020)**

**3. METODOLOXÍA E ACTIVIDADES DO 3º TRIMESTRE**

|  |  |  |
| --- | --- | --- |
| **Actividades** | Realízanse actividades de repaso, reforzo e de ampliación de contidos. A soporte papel (nas súas  libretas) e dixital, facendo uso de aplicacións como Google Classroom para o desenrolo de actividades educativas referidas ós contidos xa dados (repaso) ou á ampliación de contidos. | |
| **Metodoloxía** | **Alumnado con**  **conectividade** | • O domingo de cada semana súbese á web do colexio ([www.colexioabrente.com](http://www.colexioabrente.com)) un índice con todas a actividades que se van a traballar durante a semana. Despois, cada día lectivo no que hai a asignatura, mediante a plataforma Classroom, comunícaselle ós alumnos os contidos da clase e as actividades a realizar. Estas actividades son revisadas no seguinte día que toca a asignatura; corrixidas e enviadas de volta ós alumnos para que poidan recoñecer os erros cometidos.  • Como material de apoio úsanse vídeos explicativos para reforzar os contidos ou como guía de determinadas tarefas, que se inclúen nas actividades de Classroom. Tamén actividades con fichas e vídeos, seguindo así os contidos e facendo tarefas de autoevalucación. Así como contidos teóricos incluídos nas actividades.  • O contacto cos alumnos é diario e constante xa que poden consultar calquera dúbida a través dos seguintes medios: correo de gmail.com, o chat de conversa de Classroom e contacto telefónico  • Tamén se realizan clases durante a semana a través de videoconferencia mediante a plataforma Google Meet na que participan os alumnos que teñan dúbidas o no entendan algún contido. |
| **Alumnado sen**  **conectividade** | Non se deu o caso. |
| **Materiais e recursos** | • Comunicación constante vía correos electrónicos, abalar móbil, Google Meet, plataforma Classroom de google, videoclases mediante Google Meet, e telefónica.  • Apuntes e libro Planet 2 A2(1ª parte). Dicionarios e material escolar (no que se inclúen fichas explicativas e de traballo de cada contido durante o curso.  • Youtube e vídeos explicativos de diversas canles educativas.  • Autoavaliación ao final de cada bloque de contidos para recoñecer os errores máis comúns e reforzar as competencias nestes ámbitos. Obrigación copiar na libreta as solucións ás tarefas que o mestre sube despois de que todos os alumnos as fixeran y lle foran devoltas corrixidas, de xeito que sirva como proceso de feedback. | |

**4.INFORMACIÓN E PUBLICIDADE**

|  |  |
| --- | --- |
| **Información ao alumnado e ás familias** | O procedemento para informar ao alumnado será:  • Publicación na web do centro.  • Notificación por abalar móbil.  • Mensaxe informativo nos correos.  • Corrección diaria das tarefas, con comentarios do mestre e notificación constante ó titor e aos pais dos progresos dos alumnos para que teñan coñecemento constante e actualizado da evolución dos mesmos. |
| **Publicidade** | Publicación na páxina web do centro. |